google/wiki40b huggingface dataset:
Juan Manuel Santos

Bakgrunn

Santos kommer fra en innflytelsesrik familie i colombiansk politikk. Hans grandonkel Eduardo Santos var landets 20. president fra 1938 til 1942, mens hans fetter Francisco Santos Calderón var visepresident under Álvaro Uribe.
Santos gikk på Colegio San Carlos, en katolsk privat videregående skole i Bogotá, under ledelse av benediktinerordenens Monasterio de Tibatí. Der hadde han det meste av sin skolegang til 1967, da han gikk inn i den cololombianske marine og begynte ved Admiral Padilla kadettskole i Cartagena. Der tok han eksamen i 1969.
Ham fortsatte i marinen til 1971.  Han studerte så ved University of Kansas i USA der han avsluttet med en eksamen i økonomi. Så tok han master i sosialøkonomi ved London School of Economics, og fortsatte ved Harvard Extension School og Fletcher School of Law and Diplomacy. med mer utdannelse innen økonomi og dessuten i journalistikk, jus og diplomati.

Yrkeskarriere

Santos var hovedforretningsfører for den colombianske kaffedelegasjon ved International Coffee Organization i London, manager for avisen El Tiempo og spaltist i 14 dagsaviser.

Politiker

Under regjeringen César Gaviria var han i 1991 minister for utenrikshandel. I 1992 begynte hans fireårige periode som formann for den VII. FN-konferanse for handel og utvikling. I 1999 ble han president for ECLAC - Den økonomiske kommisjon for Latin-Amerika og Karibia. Fra 2001 til 2002 var han direktør for Corporación Andina de Fomento (CAF).

Forsvarsminister

Santos ble i 2006 forsvarsminister, på ren tid preget av flere politiske skandaler, inkludert en intervensjon i Ecuador mot FARC-geriljaen. Han har også vært og minister for finans og offentlig kreditt.
I 2008, under Santos tid som forsvarsminister, kom den såkalte Falsos positivos-skandalen (Escándalo de los falsos positivos) i Colombia, der det ble avslørt at den colombianske armé skulle ha drept mer enn 3700 uskyldige, ikledt dem geriljauniform, og presentert de døde kroppene som seire i krigen mot Farc- og ELN-geriljaene.  Bonussystemet ble utnyttet av mange soldater, og majoriteten av de døde som ble presentert og utløste utbetalinger skulle ha vært fattige gutter og piker i tenårene. Santos innførte som forsvarsminister et bonussystem der soldater fikk penger og begunstigelser for drepte geriljasoldater. Ifølge Human Rights Watch var drapene systematiske.

President

Santos ble valgt til landets president fra 7. august 2010 til 7. august 2014 etter å ha beseiret motkandidaten Antanas Mockus i det nasjonale presidentvalget i 2010. Ved presidentvalget i 2014 ble han gjenvalgt for fire nye år, etter å ha beseiret Óscar Iván Zúñiga (CD) i andre valgrunde.
Han ble tildelt Nobels fredspris i 2016 for sin innsats for å prøve å skape fred i den colombianske konflikten. Santos og FARCs leder Timoleón Jiménez ble enige om en fredsavtale som skulle ende konflikten, men Colombias innbyggere stemte nei til forslaget i folkeavstemningen om Colombias fredsavtale 2016.
Antelientomidae

Levevis

Som andre proturer lever disse små, blinde og vingeløse urinsektene nede i jorden. De krever spesielle innsamlingsmetoder, dette er trolig grunnen til at de først nylig er blitt så noenlunde kartlagt.

Utbredelse

Familien er bare funnet i Øst-Asia.
Nordenskiöldsloppet 2017

Nordenskiöldsloppet 2017 var et langløp i langrenn som ble arrangert 15. april 2017. Nordenskiöldsloppet går tur/retur Purkijaur - Kvikkjokk, og er 220 km langt.
Ornament (arkitektur)

Et ornament (fra latin ornamentum, utrustning, prydelse, smykke) er et visuelt formelement som kan stå alene eller være en del av et sammensatt mønster. Det kan sees som en dekorasjon eller utsmykning, og forestiller ofte en plante, et dyr, en gjenstand eller grafisk figur som på geometrisk vis er stilisert og plassert i et symmetrisk mønster. Et ornament kan videre være en rent geometrisk, abstrakt form som kjent fra islamsk kunst og arkitektur (Alhambra-palassene) eller et mer eller mindre stilisert motiv fra naturen, som ofte er brukt i Art Noveau.
Ornamentet kan dessuten ha et symbolsk verdi, noe som i dag brukes mye i forbindelse med kroppskunst og tatovering (for eksempel tribals).
En annen måte å bygge opp et ornament på er ved å ta utgangspunkt i et midtpunkt og bruke hjelpelinjer og enkle grunnformer. Dette resulterer i et komplisert mønster preget av symmetri og streng orden.
I modernismen tok man avstand fra overdreven bruk av ornament etter at Adolf Loos skrev sitt berømte manifest Ornament og forbrytelse i 1908.
Rakettbase

En rakettbase er en fast installasjon for å avfyre sivile raketter eller militære missiler, ofte rakettdrevne.  Basen har fasiliteter for å avfyre missilene, men ofte også et støtteapparat for logistikk og vedlikehold.
De første som brukte missiler som strategiske våpen var Det tredje rike, og det hele startet på forskningsbasen Heeresversuchsanstalt ved Peenemünde.  Her ble V1 og V2 utviklet og prøveskutt.
Bygging av militære rakettbaser har ofte vært et ømtålig politisk tema.  Spesielt kan Cubakrisen i 1962 trekkes fram, hvor USA og Sovjetunionen nesten kom til krig over utplassering av sovjetiske missiler på Cuba.
I Norge finnes Andøya Space Center.
East Garo Hills (distrikt)

Demografi

Ved folketellingen i 2011 var det 317 618 innbyggere i distriktet, mot 250 582 i 2001. Den urbane befolkningen utgjør 13,93 % av befolkningen.
Barn i alderen 0 til 6 år utgjorde 17,97 % i 2011 mot 20,43 % i 2001. Antallet jenter i den alderen per tusen gutter er 975 i 2011 mot 971 i 2001.
Macenta

Macenta er en by i det sørøstlige Guinea, beliggende tett ved grensen til nabolandet Liberia. Byen har et innbyggertall (per 2008) på cirka 88 000.
Salbmagirji

Sálbmagirji (nordsamisk for Salmebok) er navn på flere utgaver av en samisk salmebok med tilfang av salmer fra den gamle salmeboken til M.B. Landstad. 
Den første utgaven kom i 1870 under tittelen Salbmagirje : Ibmeli gudnen ja same-særvvegoddidi bajas-rakadussan (Salmebok til Guds ære og de samiske menighetene til oppbyggelse). Boken inneholdt 226 salmer, og de som stod for utarbeidelsen av boken var J.A. Friis med hjelp av Lars Hætta. Salmene var hentet fra Friis' Muttom Salmak ('Noen salmer') med tillegg av oversatte salmer fra Landstads kirkesalmebog, som kom ut det samme året.

Salbmagirje (1897)

I 1897 gav biskop J.N. Skaar i samarbeid med Just Qvigstad ut ei større og omarbeidet utgave av Salbmagirje. Denne boken hadde i alt 360 salmer. De fleste nye salmene var oversatt fra Landstads salmebok, men det var òg noen nyskrevne salmer, blant dem seks skrevet av J.N. Skaar. Salmene har tilvising til de tilsvarende salmene i Landstads salmebok.

Gir'ko-sál'bmagir'ji (1957/1996)

I 1957 ble salmeboken avløst av en ny salmebok, Gir'ko-sál'bmagir'ji, men i de samiske menighetene var det mange som ønsket å holde på den gamle Sálbmagirje. Denne boken har derfor kommet i nye opplag. I 1996 gav Samisk kirkeråd ut en ny utgave, i ny transkripsjon: Salbmagirji : Ipmelii gudnin ja Sámi searvegottiide bajásráhkadussan. Salmeutvalget er det samme som i 1928-utgaven.

Salbmagir'ji II (2005)

I 2005 gav Samisk kirkeråd ut en tilleggssalmebok med nye salmer, både oversatte og nyskrevne. Denne boken er ment som et foreløpig tillegg til Salbmagir'ji, og nummereringen i tillegget holder fram der den første boka slutter, slik at salmene i Salbmagir'ji II er nummererte fra 361 til 771. Salmene har tilvising til tilsvarende salmer i Landstads reviderte salmebok og Norsk salmebok. Et eget nordsamisk salmebokutvalg med Arild Hellesøy som leder har stått for salmebokarbeidet.
Hurricane-start

Hurricane-start er en konkurranseform som brukes i langrennsdelen av vintersportsgrenen kombinert. Etter at hopprennet er fullført, defineres avstanden frem til vinneren om til sekunder, og deretter til meter (1 sekund = 6 meter). Alle løperne starter samtidig. Hurricane er en øvelse som vanligvis favoriserer løpere som har sin største styrke i langrennsløypa.
La Contesa dei Numi

La Contesa dei Numi eller Gudernes Trætte er en opera av Christoph Willibald Gluck skrevet til kronprins Christians (VII) fødsel i 1749.
I 1748 ankom Gluck København med en sangtrupp for å innta rollen som kapellmester ved Charlottenborg. I 1749 skrev han musikken til en opera til ære for kronprins Christians fødsel, med bearbeidelse av en italiensk tekst, som Pietro Metastasio hadde forfattet i 1729 i anledning av den franske dauphins fødsel.

Handling

Stykket begynner med at Olympens guder sammenkalles til et møte ved Storebælt, hvor de diskuterer hvem som skal ha æren av å beskytte og verne om den nyfødte kronprins. Jupiter kommer til og refser gudenes ufred: «Hvad opflammer Eders Vrede» sier han «i Dag skal intet forstyrre det fredelige Oympens Glæde, – thi i Dag er Christian født!» Mars og Astræa svarer at det nettopp er på grunn av denne Christian at gudene tretter.
De andre gudene gir også hver for seg Jupiter svar, hvilket ga Gluck anledning til å innflette en lang rekke løst sammenføyde arier.

Oppførelse

Gudernes Trætte ble første gang oppført ved hoffet den 12. mars 1749 i anledning av dronning Louises kirkegang. Offentlig ble den oppført nesten en måned senere, den 9. april 1749 på Charlottenborg. hvor den ble mottatt med applaus.
Prinsesse Gullhår og de tre omreisende trubadurer (album)

Prinsesse Gullhår og de tre omreisende trubadurer er et musikkalbum med Travellin' Strawberries, utgitt i 1997. Dette er trioens hittil siste plateutgivelse.
Annales Cambriae

Samling

Annalene ble samlet på befaling av Owen ap Hywel, sønn av Hywel Dda (som selv hadde samlet, ordnet og kodifisert de walisiske lovene i det som kalles for Hywels lover).
Fylkesvei 4320

Fylkesvei 4320 går mellom Hovland bru og Vassbø i Bjerkreim kommune. Veien er 2,4 km lang.
Frem til 2019 hadde veien betegnelsen fylkesvei 104.
Gävledala

Gävledala er et svensk lokal-TV-program med nyheter fra Gävleborgs og Dalarnas län som gikk på Sveriges Televisions i Falun fra 1994 til 2015. Programmet ble i 2015 splittet i to: SVT Gävle, som er et nyhetsprogram kun for Gävleborgs län, og SVT Dalarna som er et tilsvarende program for Dalarnas län.
Isaac Casaubon

Arv og ettermæle

Foruten de bøker nevnt, utga og kommenterte Casaubon antikke forfattere og skrifter som Aulus Persius Flaccus, Suetonius Tranquillus, Aiskhylos, og Historia Augusta. Hans utgave på Polybios, som han la ned enormt arbeid med, ble etterlatt uferdig. Hans mest ambisiøse verk var hans revisjon av teksten til Deipnosophistæ av Athenaios, med kommentarer. Om Theofrastos viser kanskje hans mest karakteristiske fortrinn og dyktighet som kommentator. Exercitationes in Baronium er om enn et fragment av den massive og kritiske gjennomgang som han fullførte. Den sviktet å presentere den ukritiske karakter av kirkehistorikeren Cesare Baronios historie, og fikk kun moderat suksess, selv blant protestanter.
Hans analyse av Corpus Hermeticum, en egyptisk-gresk visdomstekst, snudde den tidligere oppfatningen i Europa at disse tekstene var datert til Moses' tid ved isteden å lokalisere dem til mellom 100- og fra 200-tallet e.Kr. Hans brevveksling på latin ble til sist samlet av Theodorus Janssonius van Almeloveen (Rotterdam, 1709), som organiserte brevene i en detaljert biografi av Casaubon. Dog var denne nederlandske redaktøren kun kjent med Casaubon dagbok i utdrag. Dagboken, Ephemerides, viss manuskript er bevart i biblioteket i Canterbury, ble trykt i 1850 av forlaget Clarendon Press. Det utgjør en verdifull nedtegnelse av dagliglivet til en lærd litterat på 1500-tallet.

Litterære forbindelser

Forskeren i romanene Umberto Ecos roman Foucaults pendel (1989) og Middlemarch (1874) av George Eliot har navnet Casaubon. Mary Gentle ga navnet til en romanfigur i hennes romaner Rats and Gargoyles (1990) og The Architecture of Desire (1991) som hyllest til Isaac Casaubon. Ross King nevner Casaubon i hans roman Ex-Libris (1998) hvor han er sagt å ha avslørt Corpus Hermeticum som en forfalskning, en ide som antagelig er lånt fra Frances Yates' Giordano Giordano Bruno and the Hermetic Tradition (1964).
I deres bok Isaac Casaubon, the Jews, and a Forgotten Chapter in Renaissance (2011) viser forfatterne Anthony Grafton og Joanna Weinberg at Casaubon var også en hebraisk lærd som hadde en dyp interesse i jødiske studier. Den jødiske bibliotekar Isaac ben Jacob nevner i sin bibliografi Otsar Hasefarim (1880) om Michlol, en hebraisk bok av David Kimhi vedrørende hebraisk grammatikk, som han tilskriver en «rabbiner Isaac Casaubon».
Balthasar Hubmaier

Bakgrunn og utdannelse

Balthasar Hubmaier ble født i Friedberg litt øst for Augsburg omkring 1480. I 1524 giftet han seg med Elizabeth Hügline.
Han gikk i latinskole i Augsburg og kom på universitetet i Freiburg i 1503. Han var av økonomiske grunner nødt til å forlate universitetet. Han underviste en tid i Schaffhausen. Han vendte tilbake til Freiburg i 1507 og ble ferdigutdannet i 1511. I 1512 tok han en doktorgrad ved universitetet i Ingolstadt og ble universitetets viserektor i 1515.

Prest

Han forloy universitetet i Ingolstadt og ble prest i den katolske kirke i Regensburg i 1516. I 1521 dro han til Waldshut.

Reformator og døper

I 1522 møtte han Heinrich Glarean (Conrad Grebels lærer) og Erasmus i Basel. I 1523 møtte Hubmaier dessuten Ulrich Zwingli i Zürich og deltok i oktober samme år i en disputas, hvor han forfektet lydighet overfor Bibelen. Det var tydelig at Hubmaier ville avskaffe barnedåpen, som han ikke kunne finne belegg for i Bibelen.
Døperen Wilhelm Reublin kom til Waldshut i 1525 etter å ha blitt fordrevet fra Zürich. Reublin døpte i april Hubmaier og tres andre. I de følgende dager lot flertallet av Waldshuts indbyggere seg døpe (gjendøpe). Waldshut ble med andre ord den første og eneste døper-folkekirke. Denne folkekirkes levetid ble kort. Den blomstret beskyttet av bondekrigen i den for bøndene seierrike fase. Da fyrstene i forsommeren 1525 igjen fik overtaket, betød det også at de keiserlige myndigheter langsomt men sikkert kunne ta kvelertak på døper-folkekirken i Waldshut.
I desember 1525 flyktet Hubmaier til Zürich for å unbgå at bli tatt til fange, dømt og brent som kjetter av de keiserlige myndigheter, som nå hadde gjenvunbet kontrollen over Waldshut. I stedet for å finne et fristed ble han fengslet på foranledning av Zwingli. Mens han satt i fengsel bad Hubmaier om en disputas om dåpen. Disputasen viste seg å bli usedvanlig. Hubmaier siterte Zwingli på å ha sagt at barn ikke skulle døpes før de var blitt instruert. Zwingli svarte at han var blitt misforstått. Den forvirrede Hubmaier gikk med på å avsverge sin tro, men trakk dette tilbake dagen etter. Tilbagk i fengselet og etter å blitt torturert avsverget han  sin tro allikevel, og fikk lov til å forlate Sveits og reise til Nikolsburg i Mähren.

Fengsel og død

I 1527 vendte han tilbake til Waldshut, hvor han og hans kone ble arrestert av de keiserlige myndigheter og ført til Wien. Han sarr i fwngsel inntil mars 1528. Han ble torturert og dømt for kjetteri. Den 10. mars 1528 ble han brent på bålet, og tre dager etter ble hans kone druknet med en stein om halsen i Donau.
Peregrino

Peregrino er et oljefelt (blokk BM-C-7) som ligger offshore Brasil øst for Rio de Janeiro i den sørvestre delen av Camposbassenget. Det har om lag 2,3 milliarder fat olje. Feltet ble oppdaget i 2004 og satt i produksjon i april 2011. Feltet var tidligere kjent som Chinook.

Eiere

Feltet var opprinnelig planlagt å bli operert av Anadarko med Statoil som eier av 50%, men den 4. mars 2008 Statoil kjøpte Anadarko's 50% andel av oljefeltet 1,8 milliarder USD.
I mai 2010 solgte Statoil 40 prosent av Peregrino for 3,07 milliarder dollar. Ny partner på feltet ble kinesiske Sinochem Group. Statoil beholdt 60 prosent og operatørskapet for feltet.

Utvinningsgrad

På tidspunktet for ervervelsen av lisensen, var feltets utvinningsgrad anslått til 9%. Men med dagens uttømmingsplan av feltet med bruk av produsert vann, injeksjon og fjellkompaksjon, har utvinningsgraden på Peregrino økt til 20%.

Drift av feltet

Feltet startet produksjonen i april 2011.
Wood Group Brasil ble valgt av Statoil for å stå for drift, vedlikehold og modifikasjonstjenester for de to Peregrino brønnhodeplattformer. Wood Group Brasils prosjektomfang omfatter både offshore og onshore supporttjenester, og dekker alle produksjonsprosesser og utstyr unntatt boretjenester. Arbeidet blir administrert av Wood Group Brasil, og mer enn 50 lokale arbeidstakere er ansatt for drift, vedlikehold, ingeniørarbeider og andre oppgaver.
Siem Consub vil gi maritim støtte for de første to årene under en fornybar kontrakt for ytterligere ett år.
Seawell, et datterselskap til Seadrill, vil stå for boring av brønnene.
Madlavoll skole

Madlavoll skole er en barneskole som ligger i Madla bydel, i Stavanger. Skolen er nabo til Jernaldergården, Universitetet i Stavanger og høyblokkene på Ullandhaug. Skolen ligger i naturskjønne omgivelser med gangavstand til Sørmarka, Stokkavannet, Hafrsfjord og Mosvannet.

Om skolen

Skolen er knyttet opp til Universitetet i Stavanger gjennom å være øvingsskole, samt tilknytning gjennom ulike prosjekter.
I tillegg til å være en ordinær nærmiljøskole i Madla bydel, har skolen også et bydekkende tilbud til barn som trenger særskilt tilrettelagt undervisning. Fra 2006 ble dette tilbudet utvidet med en egen avdeling for barn med diagnoser innen autismespekteret.
Det er ca 110 ansatte ved skolen. De fleste av disse er lærere, men skolen har også en stor andel med miljøarbeidere, barne-og ungdomsarbeidere og assistenter.
«Flerintelligensteorien» ligger til grunn for skolens pedagogiske plattform. Det betyr at skolen forsøker å gi tilpasset opplæring med utgangspunkt i elevenes ulike sterke sider, gjennom varierte undervisningsmetoder.
Skolen har en egen teknolab som består av blant annet «Lego Educational Center». Det er foreldrene som har stått i spissen for etableringen av denne.
Madlavoll skole har i alle år hatt som mål å gi et godt skoletilbud til barn med ulike læreforutsetninger bygget på verdier som likeverd, respekt og tillit. Skolens visjon er «En skole for alle». Skolens rektor (per januar 2013) er Stein Erik Olsen.
Cecilie Winger

Oversettelser

Winger har siden 1993 oversatt over 200 skjønnlitterære titler fra engelsk, dansk, svensk og tysk.
Gulou (Xuzhou)

Gulou (kinesisk: 鼓楼区; pinyin: Gǔlóu Qū) er et bydistrikt i byprefekturet Xuzhou i provinsen Jiangsu i Folkerepublikken Kina.
Det har et areal på 212 km² og teller ca. 381 000 innbyggere (2005).
Henrik Jørgen Huitfeldt-Kaas

Familie

Huitfeldt-Kaas tilhører slekten Huitfeldt, en opprinnelig dansk adelsslekt og senere også norsk adelsslekt. Han var sønn av Valentin Wilhelm Hartvig Huitfeldt  (1795–1881) og Anne Margrethe Brochmann (1801–70). Tilleggsnavnet Kaas antok han etter at han i 1881 arvet det Kaasenlundske fideikommiss etter sin far. Han var etterkommer etter Jørgen Kaas, hvis barnebarn Birgitte Christine Kaas var gift med generalløytnant Henrik Jørgen Huitfeldt til Elingård. Fideikommisset var en erstatning for stamhuset Kaasenlund på Fyn i Danmark, som ble solgt 1803, med en grunnkapital på 116 000 danske kroner.
Henrik Jørgen ble i 1865 gift med sin tremenning, Hanna Lovise Charlotte Huitfeldt (1845–1876), og de ble foreldre til biolog Valentin Vilhelm Hartvig Huitfeldt-Kaas (1867–1941), ambassadør Hans Emil Huitfeldt-Kaas (1869–1948) og lege Hans Ludvig Carl Huitfeldt (1876–1969). Etter at Henrik døde i 1905 tiltådte sønnen Hartvig (d. 1941) som fideikommissbesitter, og deretter gikk fideikommisset over til sønnen Hans Emil (d. 1948), og dernest til Hans Emils sønn Paul.
Middelhavslekene 2009

Middelhavslekene 2009. De sekstende middelhavslekene ble arrangert i Pescara i Italia i perioden 25. juni til 5. juli 2009. Det var 3 368 utøvere hvorav 1 185 kvinner fra tjuetre nasjoner som deltok i tjueseks sporter. Italia ble beste nasjon med sekstifire gullmedaljer foran Frankrike med førtiåtte.
Proliniscus

Utseende

Små (ca. 2,5 - 4 millimeter), avlange, blanke, rødbrune til svarte bladbiller. Antennene er rundt to tredjedeler så lange som kroppen. Pronotum er avrundet firkantet, ved roten nesten så bredt som dekkvingene, tett og fint punktert. Dekkvingene er nokså jevnbrede med kraftige punktrader. Beina er noe kraftige, særlig forbeina.

Levevis

Både larvene og de voksne (imago) er planteetere.

Utbredelse

Slekten er mst utbredt i det sørlige Afrika, men én art forekommer så langt nord som Kenya.
Bryting under Middelhavslekene 2009

Bryting under Middelhavslekene 2009. Bryting var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sekstende gangen som bryting var med på programmet under middelhavslekene. Det ble konkurrert i sju vektklasser i fristil og seks i gresk-romersk stil for menn og i fire vektklasser i fristil for kvinner. Alle tapende semifinalister fikk bronsemedaljer. Tyrkia ble beste nasjon med sju gullmedaljer foran Egypt, Italia og Serbia med to hver.
Ghatgar vannkraftverk

Ghatgar vannkraftverk er et vannkraftverk og et såkalt pumpekraftverk med to magasiner, i delstaten Maharashtra i det sentrale India. Anlegget ble bygget ut i perioden fra 1998 til ferdigstillelsen i 2007. Det er planlagt en utvidelse til i alt 400 MW kapasitet.
Totalt installert vannkrafteffekt er inntil videre 250 MW.
Øvre demning er en betong gravitasjonsdam i elva Pravara, som er 15 meter høy og 503 meter lang.
Nedre demning av samme type i elva Shahi Nallah, er 86 meter høy og 448 meter lang.
Ourcq (Paris Metro)

Ourcq er en stasjon på metroen i Paris.
Stasjonen betjener linje 5.
Fylkesvei 3934

Fylkesvei 3934 går mellom Kilen i Songdalen og Brokka i Vennesla. Veien er 15,8 km lang.
Frem til 2019 hadde veien betegnelsen Fylkesvei 102.
Engelsk mesterskap i mangekamp 2018

Engelsk mesterskap i mangekamp 2018 ble arrangert 26. og 27. mai 2018, i Bedford i England.
Stephanidae

Utseende

Små til store (de minste er 3 mm, de største hunnene blir opptil 10 cm inkludert eggleggingsrøret), slanke snylteveps. De ligner overflatisk på familien Gasteruptiidae men de kan kjennes på at de har noen karakteristiske "tenner" oppe på hodet, og på bakbeinas form. Kroppen er langstrakt, vanligvis mørkfarget og glinsende. Hodet er rundt, antennene trådformede. Rundt  de tre punktøynene oppe på hodet sitter det ca. fem "tenner", dette er et godt kjennetegn for familien. Hodet sitter på en lang, tynn "hals". Bakkroppen er mer eller mindre kølleformet, vingene velutviklede. Hunnen har et langt eggleggingsrør. Bakbeina er karakteristiske. Hoftene (coxae) er uvanlig lange og peker skrått bakover, lårene (femorae) er sterkt oppsvulmede, leggene (tibiae) middels tykke, føttene (tarser) derimot ganske tynne.

Levevis

De er parasitoider, som utvikler seg på ulike insekter og til slutt dreper disse før de forpupper seg. Stephanidene snylter på vedborende larver. Den eneste arten der biologien er godt kjent, parasiterer en bartreveps (Siricidae), men man antar at de fleste artene snylter på vedborende billelarver. De fleste artene lever i tropiske skoger, men de finnes også i halvørken og ørkenaktige områder.

Utbredelse

Denne familien er nesten utelukkende tropisk eller subtropisk, noen få arter går lenger nord. Arten Stephanus serrator finnes i Mellom-Europa nord til Tyskland og en annen art går nord til Canada i Nord-Amerika.
Opprinnelsesmarkering

Opprinnelsesmarkering er system brukt av nødetatene, for raskt å vise opplysninger om hvor en henvendelse kommer fra.
Når en person ringer et av de norske nødnumrene 110, 112 eller 113, blir innringerens telefonnummer sjekket mot teleselskapenes nasjonale database, NRDB. Informasjon som abonnentens navn, adresse og posisjon overføres så til nødsentralen, slik at operatøren vet hvor det ringes fra.
Alle norske teletilbydere er pliktige til å levere slik informasjon, ifølge Ekomloven.